Wat beteken Christus? - www.bybelkennis.co.za
Wat beteken Christus?
by Mitch Kalp · 19/03/2014
Man is at his greatest and highest when upon his knees he comes face to face with God. ― Martyn Lloyd-Jones
As mense na Jesus verwys as Jesus Christus dink baie mense dat Christus sy laaste naam (van) is. Die woord Christus is 'n titel. Dit is afgelei van die Griekse woord Christos wat Messias beteken. Die woord Messias kom van die Hebreeuse mashiach wat die gesalfde beteken. Jesus Christus beteken dus Jesus die Messias of Jesus die gesalfde.
In die Ou Testament lees ons dat toe God vir Dawid as koning gekies het, stuur hy vir Samuel om vir Dawid te gaan salf – Dawid word dus God se gesalfde koning. Dawid is die prototipe van die koning wat eendag sou kom en sy koninkryk sou herstel. Jesus is dus die Seun van Dawid – 'n nakomeling van Dawid.
Hierdie belofte het die hoop van die Jode aan die brand gehou. Daar sou 'n politieke heerser kom wat hulle van die bande van die Romeinse Ryk sou bevry. Die Messias sou ook 'n hemelse wese wees wat op 'n unieke manier aan die Vader God verbind is. Hy sou ook beide profeet en priester wees.
Messias is dus 'n ingewikkelde konsep. Ons kan maar net verbaas staan oor hoe al hierdie ingewikkelde drade in die persoon en werke van Jesus Christus ingeweef is.